на задния регистрационен номер и светлоотражателите също трябва да се смятат за светлини.
 2.3.1. „Еквивалентни светлини“ означава светлини, които изпълняват една и съща функция и които са разрешени в страната, където е регистрирано превозното средство. Тези светлини могат да имат характеристики, различни от тези на светлините, монтирани на превозното средство към момента на одобряването, при условие че удовлетворяват изискванията от настоящото правило.
 2.3.2. „Независими светлини“ означава светлини, които имат отделни видими повърхности, отделни светлинни източници и отделни осветители.
 2.3.3. „Групирани светлини“ означава устройства, които имат отделни видими повърхности и отделни светлинни източници, но общ осветител.
 2.3.4. „Комбинирани светлини“ означава устройства, които имат отделни видими повърхности, но общ светлинен източник и общ осветител.
 2.3.5. „Взаимно вградени светлини“ означава устройства, които имат отделни светлинни източници или един светлинен източник, който функционира при различни условия (напр. оптични, механични или електрически разлики), изцяло или частично общи видими повърхности и общ осветител.
 2.3.6. „Пътепоказател“ означава светлина, която се използва за указване на другите участници в пътното движение, че водачът възнамерява да промени посоката на движение надясно или наляво.
 Пътепоказател или пътепоказатели могат също така да бъдат използвани съгласно разпоредбите на Правило No 97 на ИКЕ на ООН.
 2.3.7. „Предна габаритна светлина“ означава светлината, служеща за означаване на наличието на превозното средство, гледано отпред.
 2.3.8. „Задна габаритна светлина“ означава светлината, служеща за означаване на наличието на превозното средство, гледано отзад.
 2.3.9. „Светлоотражател“ означава устройството, което се използва за указване на присъствието на превозно средство чрез отразяване на светлина, излъчвана от светлинен източник, който не е свързан към превозното средство, като наблюдателят се намира близо до източника.
 За целите на настоящото правило светлоотразяващите регистрационни номера не се разглеждат като отражатели.
 2.4. „Светлоизлъчваща повърхност“ на „устройство за осветяване“, „устройство за светлинна сигнализация“ или отражател означава цялата или част от външната повърхност на прозрачния материал, както е обявено в заявлението за одобрение на типа от производителя на устройството, показано на чертежа (вж. приложение 3).
 2.5. „Осветителна повърхност“ (вж. приложение 3).
 2.5.1. „Осветителна повърхност на устройство за осветяване“ (преден фар за дълга светлина, преден фар за къса светлина, преден фар за мъгла) означава ортогоналната проекция на пълния отвор на отражателя или — в случай на предни светлини с елипсовиден отражател — на „проекционната леща“ в напречна равнина. Ако устройството за осветяване няма светлоотражател, се прилага определението от точка 2.5.2 по-долу. Ако светлоизлъчващата повърхност на фара покрива само част от пълния отвор на светлоотражателя, тогава се взема предвид само проекцията на тази част.
 При фарове за къси светлини, осветителната повърхност е ограничена от видимата линия на срязване върху лещата. Ако светлоотражателят и лещата са регулируеми един спрямо друг, следва да се използва средното им положение.
 Когато комбинация от фарове, които излъчват главната къса светлина, и допълнителните осветителни модули или светлинни източници, проектирани да осигуряват осветяване с променлив ъгъл в завой, се използват съвместно, осветителната повърхност се образува от отделните осветителни повърхности, взети заедно.
 2.5.2. „Осветителна повърхност на устройство за светлинна сигнализация, различно от светлоотражател“ (пътепоказател, стопсветлина, предна габаритна светлина, задна габаритна светлина, аварийна сигнализация, заден фар за мъгла) означава ортогоналната проекция